id en id id en en en en en ar en en id ms tr az id ms id id id ms id id nds tr en id en en en en de en id id tl tl en tr id en de ms id id id id ms ms de id tr pl en sl en en en en en en id de en en en ar ast en ms
Mereka berkumpul mendengar cerita Hamka - abdnaddin
Ingin Berkisah Dengan Cara Sendiri
Home Unlabelled Mereka berkumpul mendengar cerita Hamka
✔ abd naddin Diterbitkan 11:56 PG
Setiap kali pulang kerja, setelah seminggu berada di laut, maka berkumpullah mereka, arwah Pakcik Mas'ud, Pakcik Bakar, Yak Noi mu mendengar cerita arwah bapamu, kata Hajah Jamilah, ibu mertua saya.
"Bacalah Din, sambungan cerita kelmarin," kata mereka memujuk bapamu. "Bapamu pun mengeluarkan buku Di Bawah Lindungan Kaabah, dan membacakan kepada mereka," kata mama. Walaupun buta huruf, mereka suka mendengar cerita yang ditulis Buya Hamka itu dan kebetulan pula bapa suka dan pandai membacakan kepada mereka.
"Nenekmu juga suka mendengarnya". Tiba bahagian atau bab yang sedih, mengalirlah air mata mereka kerana pandainya bapa bercerita.
"Bapamu membacakan buku dengan baik sekali sehingga mereka yang mendengarnya pun penuh penghayatan". kata mama bercerita sambil minum kopi tenom dan bersarapan.
"Biasanya sesi bercerita itu diadakan ketika sehabis kerja. Arwah Pakcik Mas'ud dan pakcik Bakarmu bekerja Kapal, loading kayu balak. Seminggu di laut, setelah selesai baliklah mereka ke darat," kata Mama. Waktu itulah, sambil berehat, mereka meminta arwah bapamu (bapa mertua saya) untuk membacakan kisah-kisah dari novel-novel Buya Hamka. Selain Di Bawah Lindungan Kaabah, novel Tenggelamnya Kapal Van Der Wijck atau Merantau Ke Deli juga pernah dibacakan kepada mereka. Jika belum tamat kisahnya, buku itu ditandakan untuk dibaca pada waktu yang berikutnya, begitulah setiap kali ada masa terluang.
Arwah bapa mertua saya memang pencinta buku. Buku Falsafah Hidup, Kisah Malin Kundang, Faridah Hanum ada dalam simpanannya. Tetapi yang sering dibcakannya kepada orang ialah krya Hamka.
Betapa luasnya pengaruh Buya Hamka, tiada siapa boleh menggantikannya.
Artikel Berkaitan Penulis Email
Berlangganan artikel terbaru dari blog ini langsung via email
1 comments so far
Datu pitung 4 Ogos 2009 2:52 PTG
penceritaan dan penulisan yang sgt bgus. saya pn teringin nak membaca karya hamka ini kelak.
sila bertandang ke blog saya untk turut serta memberi komen tntng blogger kta belud releven?
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin